《竹溪直院盛称起予草堂诗之善暇日览之多有可》
宋代·刘克庄

通国兴仁逊，浑然太古时。
不营分表事，肯拾道傍遗。
山步多樵笛，郊行足酒旗。
马应无失塞，羊岂有亡歧。
坠李羞三咽，堆金畏四知。
如何仙圣境，着得窃桃儿。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。